Author: michalik
Last saved by: sona.berakova
Company: MKSR

Vplyvy na podnikateľské prostredie 
Vplyvy na podnikateľské prostredie |

3.1. Ktoré podnikateľské subjekty budú predkladaným návrhom ovplyvnené a aký je ich počet?

Advokáti – zo súčasného počtu advokátov poskytujúcich právnu pomoc osobám v materiálnej núdzi (622) sa zvýši počet participujúcich subjektov na 4371.
Mediátori - 432

3.2. Aký je predpokladaný charakter a rozsah nákladov a prínosov?

Navrhovaná právna úprava nepredpokladá žiaden negatívny vplyv na náklady ovplyvnených subjektov. 
Prínosy spočívajú v skutočnosti, že navrhovaná právna úprava umožní prístup k právnej pomoci osobám, ktoré si z dôvodu nemajetnosti nemohli dovoliť riešiť právny spor prostredníctvom právnika, advokáta alebo mediátora. Zavádza sa finančný mechanizmus, ktorý znamená, že v prípade úspechu získa advokát náhradu skutočných trov konania od protistrany a štát sa tak nepodieľa na úhrade týchto trov, okrem výnimočných prípadoch, kedy je jeho pohľadávka nevymožiteľná. V prípade neúspechu mu paušálnu sumu uhradí štát. Táto suma je však rádovo nižšia, ako suma, ktorú by v prípade úspechu získal od protistrany. V prípade mediátorov hradí náklady mediácie štát paušálnou sumou v maximálnej výške 100 eur.

3.3. Aká je predpokladaná výška administratívnych nákladov, ktoré podniky vynaložia v súvislosti s implementáciou návrhu? | Predpokladajú sa administratívne náklady súvisiace s implementáciou návrhu, ktoré však budú mať zároveň pozitívny dopad na hospodárske výsledky dotknutých subjektov.
3.4. Aké sú dôsledky pripravovaného návrhu pre fungovanie podnikateľských subjektov na slovenskom trhu (ako sa zmenia operácie na trhu?) | Návrh je nástrojom vymožiteľnosti práva, pretože podporuje riešenie právnych sporov účinne a kvalifikovane aj tým, ktorí nemajú dostatok finančných prostriedkov.
3.5. Aké sú predpokladané spoločensko – ekonomické dôsledky pripravovaných regulácií? | Navrhovaná právna úprava umožňuje získať právnu pomoc aj tým osobám, ktoré by si ju bez ingerencie štátu nemohli dovoliť. To bude mať za následok mierny nárast počtu klientov Centra právnej pomoci pre advokátov. Zásadným spoločensko – ekonomickým dôsledkom bude zavedenie možnosti riešenia sporov pre nemajetných formou mediácie. Vyriešenie sporu mediáciou bude mať pozitívny vplyv na odbremenenie súdov od časti agendy a z toho plynúci pozitívny dopad na verejné výdavky.